Μπάμπης Μουστακίδης

Ο Μπάμπης Μουστακίδης (γεννημένος στις 18 Ιανουαρίου 1962, στη Κατερίνη) είναι Έλληνας παλαίμαχος ποδοσφαιριστής. Κατά τη διάρκεια της ποδοσφαιρικής του καριέρας υπήρξε ένας από τους καλύτερους δεξιούς μπακ του ελληνικού ποδοσφαίρου στις δεκαετίες 1980 και 1990 διακρινόμενος για το πάθος του και την αντοχή του.
 Ποδοσφαιρική καριέρα 
Ο Μουστακίδης ξεκίνησε να αγωνίζεται στην ομάδα της Κατερίνης, τον Πιερικό. Υπέγραψε επαγγελματικό συμβόλαιο το 1980 και αγωνίστηκε με τα χρώματα του Πιερικού στο πρωτάθλημα της Β΄ Εθνική της σεζόν 1980-81. Υπήρξε βασικό στέλεχος της ομάδας του Πιερικού που κέρδισε την άνοδο στην Α’ Εθνική (1983-84) ισοβαθμώντας στην πρώτη θέση με την Παναχαϊκή. Με τη φανέλα του Πιερικού αγωνίστηκε και τη σεζόν 1984-85, καταγράφοντας 24 συμμετοχές στην κορυφαία κατηγορία του Ελληνικού ποδοσφαίρου. Συμμετοχές παικτών Πιερικού στην Α Εθνική

Άρης Θεσσαλονίκης
Το καλοκαίρι του 1985 μεταγράφηκε στον Άρη Θεσσαλονίκης, κι έγινε «κάτοικος» του Χαριλάου για μια εξαετία, ήτοι μέχρι το 1991, έχοντας 186 συνολικά συμμετοχές και σκοράροντας 5 τέρματα. Αναλυτικότερα, κατέγραψε 156 συμμετοχές και 3 τέρματα στην Α’ Εθνική και 27 συμμετοχές και 2 τέρματα στο Κύπελλο Ελλάδας καθώς και 3 συμμετοχές για τον θεσμό του Ελληνικού Λιγκ Καπ. Πραγματοποίησε την πρώτη του εμφάνιση με τον Άρη στις 8 Σεπτεμβρίου 1985, στον εντός έδρας αγώνα με την  ΑΕΚ. Σημείωσε το πρώτο του τέρμα με τους «κίτρινους» στις 14 Οκτωβρίου 1985, ανοίγοντας το σκορ με σουτ στο 14ο λεπτό, στον αγώνα κυπέλλου μεταξύ Α.Π.Ε. Λαγκαδά - Άρης Θεσσαλονίκης 0-2. Αξιοσημείωτο δε είναι το γεγονός ότι και τις έξι χρονιές που αγωνίστηκε στον Άρη, κατέγραφε πάνω από 20 συμμετοχές.
ΟΦΗ
Το 1991, δεν ανανέωσε με τον Άρη, και κατηφόρισε στο Ηράκλειο και τον Ο.Φ.Η., όντας προσωπική επιλογή του Γκέραλντ. Στην τριετή παρουσία του με τον ΟΦΗ κατέγραψε 92 συμμετοχές και 2 τέρματα στο Πρωτάθλημα ενώ αγωνίστηκε και 4 φορές στο Κύπελλο ΟΥΕΦΑ Σαν σήμερα ο ΟΦΗ αποκλείει την Ατλέτικο ΜαδρίτηςΣαν σήμερα ο ΟΦΗ αποκλείει τη Σλάβια Πράγας
Πιερικός (2η θητεία)
Το καλοκαίρι του 1994 (σεζόν 1994-95) επέστρεψε για μια χρονιά στον Πιερικό (και όχι στον Άρη όπως επιθυμούσε). "Αθλητικές Ιστορίες": Μπάμπης Μουστακίδης, ο παίκτης που περίμενε 5 χρόνια ο Γκέραρντ...

Στη συνέχεια αγωνίστηκε για δύο χρόνια στα Τρίκαλα (1995-96 και 1996-97) και προς τη δύση της επαγγελματικής του καριέρας του με την ομάδα των ΗΛΤΕΞ Λύκων στη  Β’ Εθνική τη σεζόν 1997-98.
Ακολούθως αγωνίστηκε με τη φανέλα του Εθνικού Κατερίνης και αναδείχθηκε πρωταθλητής στη Δ’ Εθνική τη σεζόν 1998-99, ενώ συνέχισε στην ίδια ομάδα και την επόμενη χρονιά (1999-2000), στη Γ’ Εθνική. 

Ολοκλήρωσε την καριέρα του αγωνιζόμενος τη διετία 2000-2002 στον  Ποσειδώνα Νέων Πόρων.
Προπονητική καριέρα
Μετά το τέλος της ποδοσφαιρικής του καριέρας ασχολήθηκε και με την προπονητική και μεταξύ άλλων διετέλεσε προπονητής του Εθνικού Κατερίνης (2014) και του Ατρόμητου Κατερίνης (2016).
 Στην Εθνική Ελλάδας 
Διετέλεσε μέλος της Εθνικής Ελπίδων ενώ και με την Εθνικής Ελλάδας αγωνίστηκε δύο φορές. Την πρώτη φορά στις 25 Οκτωβρίου 1989 στον φιλικό αγώνα εναντίον της Ουγγαρίας και τη δεύτερη στις 15 Νοεμβρίου 1989, στον αγώνα εναντίον της Βουλγαρίας για τα προκριματικά του Παγκόσμιου Κυπέλλου του 1990. Babis Moustakidis, international football player
 Παραπομπές 

 Πηγές 
 Προφίλ Μ. Μουστακίδης στο transfermarkt.com
 Μπάμπης Μουστακίδης, ψυχή και δύναμη, αγωνιστικότητα και ικανότητα

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πιερικού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Έλληνες προπονητές ποδοσφαίρου